

2016/17. TANÉVI VERSENYKIÍRÁS

**2016/2017. TANÉVI**

**TÁNCSPORT DIÁKOLIMPIA®**

**VERSENYTÁNC SZAKÁG ORSZÁGOS DÖNTŐ**

**VERSENYKIÍRÁS**

„A Táncsport Diákolimpiát az oktatásért felelős miniszter a Magyar Diáksport Szövetséggel (továbbiakban: MDSZ) közösen hirdeti meg; a versenyt az MDSZ-szel kötött védjegyhasználati szerződés alapján a Magyar TáncSport Szakszövetség (továbbiakban: MTASZ)rendezi meg.”

1. **A verseny célja**
* A sportág utánpótlásának biztosítása, új tehetségek felkutatása.
* Az iskolák versenytánc sportág iránt érdeklődő igazolt és nem igazolt tanulóinak versenyzési lehetőség biztosítása.
* A táncsport megszerettetése a tanulók körében.
* A táncsportban versenyző fiatalok közötti kapcsolatok erősítése, tanulják meg kezelni a győzelem, vagy éppen a vereség szituációját, érezzék a fair play fontosságát.
* Lehetőséget nyújtani arra, hogy a diákok eredményesen képviseljék iskolájukat diákolimpiai döntőn.
* A kategóriánként, tánconként, korcsoportonként a 2016/2017. tanév **„Magyarország TáncSport Diákolimpia® Bajnoka”** címének, valamint a további helyezéseinek eldöntése.
* A felsőoktatási felvételi eljárásról szóló 423/2012. (XII.29.) Korm. rendelet 21. §-a alapján a felvételi eljárás során Diákolimpia® országos döntőn elért legalább 3. helyezetteknek járó 10 többlet pont jogosultjainak meghatározása.
1. **Az országos döntő rendezője**

A Magyar Diáksport Szövetséggel kötött védjegyhasználat alapján a **Magyar TáncSport Szakszövetség**, valamint a MTASZ megbízásából a **Szilver TSE szentesi tagszervezete**.

1. **Az országos döntő helyszíne és időpontja:**

**Helyszín:** Városi Sportcsarnok, 6600 Szentes, Jövendő utca 1.

**Időpontok:** 2017. március 19.

1. **A verseny résztvevői**

A Magyar Diáksport Szövetség 2016/2017. tanévi Versenykiírás „Általános szabályok 5. pontja” szerint.

**Korcsoportok**

* **Gyermek**: a páros idősebbik tagja adott naptári évben tölti be legfeljebb 11. életévét.
* **Junior**: a páros idősebbik tagja adott naptár évben tölti be a 12.,13., 14. vagy 15. életévét.
* **Ifjúsági**: a páros idősebbik tagja adott naptári évben tölti be a 16., 17. vagy 18. életévét.

A 18 évestől idősebb tanuló, ifjúsági korcsoportban akkor indulhat, ha középfokú iskolarendszerű tanulmányokat folytat.

**Felversenyzés**

Minden versenyző csak a saját korcsoportjában indulhat, „átjárás, felversenyzés” nem engedélyezett.

Fiatalabb versenyző felversenyezhet, ha a korosztályában nincs versenyszám meghirdetve.

**Korlátozás**

Minden táncos maximum 1 formációban táncolhat.

## Páros, illetve formációs versenyszámokban kizárólag egy köznevelési intézmény tanulói indulhatnak párban, illetve azonos formációban.

**Résztvevők**

A köznevelési intézmények azon tanulói, akik a megadott nevezési határidőig a kiírási feltételeknek megfelelnek és a nevezési határidőig elküldik nevezésüket.

1. **Versenyszámok. kategóriák**

A 10 versenyszám az alábbi korcsoportok, kategóriák és táncok szerint kerülnek meghirdetésre:

|  |  |  |
| --- | --- | --- |
| **KATEGÓRIÁK** | **TÁNCOK** | **KORCSOPORT** |
| Páros standard és latin | **Standard:** Angol keringő, Tangó, Bécsi keringő,**Latin-Amerikai:** Cha-chacha, Rumba, Jive | GYERMEK, JUNIOR, IFJÚSÁGI |
| Szóló leány latin | Cha-chacha, Rumba, Jive | JUNIOR, IFJÚSÁGI |
| Formáció  | Jellemzően standard táncokból (A, T, B, SI, Q) összeállított koreográfiaJellemzően latin táncokból (S, Ch, R, P, J) összeállított koreográfia | JUNIOR, IFJÚSÁGI |

**Formációs versenyek**

* **Formációs táncokban egy azon versenyszámban a következő kategóriák kerülnek összevonásra:**
* Páros formáció: klasszikus fiú-lány párban táncolt koreográfia.
* Vegyes formáció: lányokat, fiúkat is tartalmazó, nem párban táncolt koreográfia.
* Lányformáció: kizárólag lány táncosokkal előadott koreográfia.
* **Korcsoportok:**
* Junior formáció: Gyermek valamint Junior korosztályú táncosok számára.
* Ifjúsági formáció: Ifjúsági korosztályú táncosok számára.
1. **A versenyek lebonyolítása**

A Magyar TáncSport Szakszövetség érvényes versenyszabályzata alapján, amely elérhető az alábbi linken: <http://mtasz.hu/wp-content/uploads/2013/06/VSZ_2017.pdf>

1. **Igazolás**

A Magyar Diáksport Szövetség 2016/2017. tanévi Versenykiírás „Általános szabályok 8. pontja” szerint, az alábbi eltéréssel: Az elektronikus nevezési lap helyett a versenykiírás mellékletét képző nevezési lap használata kötelező!

Az igazolásnál figyelembe kell venni a TÁNCSPORT hatályos szabályzatait is, amely elérhető az alábbi linken:

<http://mtasz.hu/wp-content/uploads/2013/06/VSZ_2017.pdf>

1. **Díjazás**

Korcsoportonként, nemenként és kategóriánként az első helyezettek elnyerik **„Magyarország TánSport Diákolimpia® Bajnoka”** címet.

A meghirdetett versenyszámokban az 1-3. helyezettek érmet és oklevelet, a 4-6. helyezettek oklevelet vehetnek át.

1. **Nevezés**

A Magyar Diáksport Szövetség 2016/2017. tanévi Versenykiírás „Általános szabályok 10. pontja” szerint az alábbi kiegészítéssel:

**Nevezni kizárólag a Rendező Szilver TSE e-mail címén keresztül lehetséges (beszkennelt nevezési lap megküldésével, az eredeti dokumentumot később a helyszínen be kell mutatni):** szilvertanc@gmail.com

**Nevezési határidő az országos döntőre**:

**Formációk**: **2017. március 6.**

**Páros és szóló versenyek**: **2017. március 12.**

A helyszíni regisztrációnál fizetendő **nevezési díj:**

Egyéni: 2.000 Ft/fő/nap, Párosoknak: 2.000 Ft/fő/nap, Formációk: 1.000 Ft/fő (max.5.000 Ft/csapat)

Nevezési dokumentumok elérhetőek az alábbi honlapokon is: <http://www.szilver.hu/> és <http://mtasz.hu>

**Csak a nevezési határidőig jelentkezők nevezését fogadjuk el, további meghívás nem lehetséges!**

**10. Költségek**

Az országos döntő rendezési költségeit a Magyar TáncSport Szakszövetség (érem, oklevél), valamint Szilver TSE biztosítja (egyéb költségek: pontozók, stb.).

Az utazás, a szállás, az étkezés, valamint az egyéb felmerülő költségeket a résztvevők viselik.

**11. Sportági rendelkezések**

* A formáció minimum 3 főből, és maximum 8 főből kell, hogy álljon.
* Minden további egyéb kérdést a Magyar TáncSport Szakszövetség hatályos versenyszabályzata és mellékletei szabályoznak: lebonyolítás, öltözködés, helyszínnel kapcsolatos előírások, stb.
* A versenyen résztvevőknek nem kell rendelkezniük versenykönyvvel, versenyengedéllyel, azonban magukkal kell hozniuk diákigazolványukat és az iskola által aláírt és pecséttel ellátott nevezési lapjukat.
* A nevezési lapon az orvosi igazolás dátuma nem lehet 6 hónapnál régebbi.
* A versenyen mindenki saját felelősségére indul el.
* Frakk, csillogó díszítés, smink használható.
* Figurakatalógus által szabályozott kötöttség nincs.
* A versenyző páros, formáció korcsoportját a legidősebb versenyző korcsoportja határozza meg.
* Minden egyéb kérdést a Magyar Diáksport Szövetség „Általános szabályai”, a Magyar TáncSport Szakszövetség hatályos versenyszabályzata és mellékletei szabályoznak: lebonyolítás, öltözködés, helyszínnel kapcsolatos előírások, stb.

**További információ:**

**Magyar TáncSport Szakszövetség**

1146 Budapest, Istvánmezei út 1-3.

Magyar Sport Háza III./313. iroda

Telefon: (06-1) 460-6921

E-mail: mtasz@mtasz.hu

Honlap: <http://mtasz.hu>